सहारा मीडिया टीवी नेटवर्क ने 16 सितंबर को अपने ग्रुप के सभी न्यूज चैनलों के नामों को बदल करके 'सहारा समय' की जगह 'समय' कर लिया. वैसे नेशनल चैनल का नाम पहले से ही 'समय' था लेकिन अब रीजनल न्यूज चैनलों का नाम भी 'समय' कर दिया गया है. चैनल का नाम बदलने के साथ ही सभी इलाकाई न्यूज चैनलों के लुक को भी बदल दिया गया है. सभी रिपोर्टरों और फील्ड रिपोर्टरों को नए नाम वाली चैनल आईडी दी जा चुकी है. इसी बीच राष्ट्रीय सहारा अखबार की प्रिंट लाइन से सहाराश्री के छोटे भाई जयब्रत राय और सहाराश्री के बेटे सुशांतो राय का भी नाम हटा दिया गया है. ज्ञात हो कि सहारा समूह की सहायक कंपनी सहारा हाउसिंग के 24000 करोड़ के फर्जीवाड़े का मामला अभी जोरशोर से चल रहा है. (कानाफूसी)